يا آسر الروح ما لحظوظنا قسمه
واللي مضى من زمان الحب ما كمل
كلما بدا ضوح شمسي يرتفع وسمه
يتّرشف الغيم شمسك لين ما يثمل
مع هاجس الليل لحدود السهر رسمه
بانت تجاعيد وقت معك ماجمل
اسامر الليل وتعكس نظرتي عتمه
على كثيب من شعور الوله مهمل
حبست دمعي ورفت بالسماء نجمه
توقف على اعتاب شباكي وتتأمل
وافتق ستار الحنين وتنحدر نسمه
على كفوف الضلوع بثوبها المخمل
تبحر بي الذكريات و ترتسم بسمه
وامسح جبين العتب لا يغرق المحمل
واغض طرفي وينشب زوري بعظمه
ويتنفض بوح صدر عجز يتحمل
واسري مع الليل في درب بدا عتمه
واحساس صدري على حضن اللقى مهمل